เอไลฟ์ฟันธง สะสมทรัพย์แรงปลายปี
เอไลฟ์ชี้ช่วงท้ายปีประกันออมทรัพย์มาแรง เบี้ยเพิ่ม 1,800%
4 ธ.ค. 2555

เอไลฟ์ชี้ช่วงท้ายปีประกันออมทรัพย์มาแรง เบี้ยเพิ่ม 1,800% 
นายเมธี จันทวิมล ผู้ช่วยกรรมการผู้จัดการ บริษัท แอ๊ดวานซ์ ไลฟ์ ประกันชีวิต เปิดเผยว่า แนวโน้มของธุรกิจประกันชีวิตในช่วงปลายปีนี้ยังมีการแข่งขันที่สูงขึ้น โดยเฉพาะกรมธรรม์เพื่อลดหย่อนภาษีและกรมธรรม์สำหรับวัยเกษียณ ซึ่งลูกค้าต้องการเตรียมพร้อมวางแผนทางการเงินในอนาคต 
“สัดส่วนเบี้ยประกันชีวิตแบบสะสมทรัพย์ในช่วงโค้งสุดท้ายของเราปีนี้ก็เพิ่มขึ้นมาถึง 1,800% เมื่อเทียบกับช่วงเดียวกันของปีก่อน อย่างในงาน เซต อิน เดอะ ซิตี ที่เพิ่งจบไป เราก็มีลูกค้ากว่า 1,000 ราย เข้ามาใช้บริการวางแผนทางการเงินกับเอไลฟ์ ทำให้มียอดเบี้ยรับสูงถึง 170 ล้านบาท จาก 18 เท่า จาก 9 ล้านบาท เมื่อเทียบกับช่วงเดียวกันของปีก่อน” นายเมธี กล่าว
นายเมธี กล่าวว่า ส่วนกรมธรรม์เพื่อการลดหย่อนภาษีและกรมธรรม์สำหรับวัยเกษียณ ก็ยังคงได้รับความนิยมสำหรับลูกค้าที่มองหาผลิตภัณฑ์ เพื่อสิทธิประโยชน์วางแผนการเงินช่วงปลายปีอย่างต่อเนื่อง สอดคล้องกับความต้องการของคนไทยที่ให้ความสำคัญเรื่องของการวางแผนการเงินเพื่ออนาคตมากขึ้น โดยเฉพาะการวางแผนการเงินผ่านรูปแบบของประกันชีวิตแบบสะสมทรัพย์ เนื่องจากผลตอบแทนอยู่ในระดับที่สูง เมื่อเทียบกับเงินฝากทั่วไป อีกทั้งผลตอบแทนไม่ต้องเสียภาษี
อย่างไรก็ตาม บริษัทยังคงเน้นพัฒนาผลิตภัณฑ์ต่างๆ ที่ตอบสนองความต้องการทุกกลุ่มเป้าหมายเพื่อรองรับการแข่งขัน ความต้องการด้านการวางแผนการเงินให้กับลูกค้า
สำหรับการร่วมออกบูธงาน Set in the City กรุงเทพมหานคร 2012 ที่ผ่านมาได้รับความสนใจจากผู้เข้าร่วมงานเป็นจำนวนมาก มีลูกค้ากว่า 1,000 ราย เข้ามาใช้บริการวางแผนทางการเงินกับเอไลฟ์ อย่างต่อเนื่องตลอดงาน โดยมียอดเบี้ยรับรวมสูงถึง 170 ล้านบาท ซึ่งผลิตภัณฑ์ที่ได้รับการตอบรับเป็นอย่างดีได้แก่ Strike 5 กรมธรรม์ออมทรัพย์ที่จ่ายเบี้ยเพียงครั้งเดียว คุ้มครองยาวถึง 5 ปี ให้ผลตอบแทนสูงคงที่ 5% ต่อปี และ Growth 5/2 แบบประกันออมทรัพย์ระยะสั้น 5 ปี มียอดเบี้ยรับภายในงานรวมกันสูงถึง 140 ล้านบาท ขณะที่ Super Strike3 กรมธรรม์สำหรับ ผู้ที่ต้องการออมเงินในระยะสั้น ชำระเบี้ยประกันครั้งเดียว และได้รับผลตอบแทนคงที่ 4.50% ต่อปี มียอดเบี้ยรับภายในงาน 24 ล้านบาท
นอกจากนี้ในส่วนของผลิตภัณฑ์ในกลุ่มลดหย่อนภาษี ที่เอไลฟ์ นำไปร่วมออกบูธภายในงาน อาทิ Strike 10 ประกันออมทรัพย์ระยะยาว แบบจ่ายเบี้ยเพียงครั้งเดียว เบี้ยสามารถนำมาหักลดหย่อนภาษีเงินได้สูงสุดไม่เกิน 100,000 บาท ผลตอบแทนนานถึง 10 ปี คงที่ปีละ 4.5% ไม่เสียภาษี ณ ที่จ่าย และ Annuity 90/1 กรมธรรม์สำหรับวัยเกษียณที่ชำระเบี้ยเพียงครั้งเดียว ลูกค้าสามารถเริ่มทำได้ทุกช่วงอายุไปจนถึงอายุ 59 ปี ก็ได้รับความสนใจเช่นกัน โดยมียอดเบี้ยรับภายในงานรวมกันถึง 6 ล้านบาท
อย่างไรก็ตามบริษัทจะยังคงเน้นพัฒนาผลิตภัณฑ์ต่างๆ ที่ตอบโจทย์ทุกกลุ่มเป้าหมายเพื่อรองรับการแข่งขัน และตอบสนองไลฟ์สไตล์ความต้องการด้านการวางแผนการเงินแก่ลูกค้าอย่างต่อเนื่อง
&amp;&lt;2288;